Килијан Мбапе
Килијан Санми Мбапе Лотен (; 20. децембар 1998) француски је фудбалер који тренутно наступа за Париз Сен Жермен и репрезентацију Француске на позицији нападача.

Као јуниор играо је за Бонди и академију Клерфонтен, након чега је прешао у млади тим Монака. У другом тиму Монака почео је професионалну каријеру 2015. године. Првом тиму је прикључен у сезони 2016/17, у којој је Монако освојио титулу, прву послије 17 година. Мбапе је добио награду за најбољег младог фудбалера Лиге 1 за 2017. годину. У августу 2017. послат је на позајмицу у Париз Сен Жермен, који је касније откупио његов уговор за 180 милиона евра, чиме је постао други најскупљи фудбалер свих времена. Након што је дошао у Париз Сен Жермен, постао је дио нападачког трија, који су чинили још Нејмар и Единсон Кавани.

Нашао се међу 30 номинованих за златну лопту 2017, поставши тако најмлађи кандидат за најбољег фудбалера године у историји. Исте године, добио је награду златни дјечак, за најбољег младог фудбалера, испред Усмана Дембелеа и Габријела Жезуса. Са Париз Сен Жерменом освојио је три титуле првака Француске, два Купа, а играо је и финале Лиге шампиона у сезони 2019/20. Проглашен је за најбољег фудбалера Лиге 1 у сезони 2018/19, а у сезонама 2018/19. и 2019/20. био је најбољи стријелац лиге. У фебруару 2021. постигао је три гола против Барселоне у првој утакмици осмине финала Лиге шампиона, захваљујући чему је стигао на треће мјесто вјечне листе стријелаца Париз Сен Жермена, иза Каванија и Златана Ибрахимовића. Почетком марта 2023. постао је најбољи стријелац Париз Сен Жермена, престигавши Каванија.

За репрезентацију Француске дебитовао је у марту 2017. године, након што је претходно био члан селекција Француске до 17 и 19 година. Са репрезентацијом Француске до 19 година освојио је Европско првенство 2016. године. Мбапе је постигао пет голова на првенству и нашао се у идеалном тиму првенства. На Свјетском првенству 2018, постигао је гол против Перуа, поставши тако најмлађи фудбалер Француске који је постигао гол на Свјетском првенству. Француска је освојила титулу, док је Мбапе првенство завршио са четири постигнута гола, укључујући и гол у финалу против Хрватске, поставши тако други тинејџер након Пелеа који је постигао гол у финалу Свјетског првенства. Добио је и награду за најбољег младог играча на првенству. На Европском првенства 2020, Француска је изгубила од Швајцарске 5:4 на пенале, а Мбапе је промашио пенал у одлучујућој серији.

Клупска каријера

Почетак каријере 

Мбапе је фудбалом почео да се бави 2004. године, у Бондију, гдје је тренер био његов отац Вилфред. Прешао је у академију Клерефонтен, гдје је пружао добре партије и заинтересовао бројне француске клубове, као и Реал Мадрид и Валенсију, који су покушали да га доведу. Са 11 година отишао је на пробу у Челси, у омладински тим и одиграо је утакмицу против Чарлтона. Ипак одлучио се за прелазак у Монако 2013, где је био до 2015. године, када је прешао у први тим и почео професионалну каријеру.

Репрезентација

Највећи успјеси

Монако 

 Првенство Француске (1) : 2016/17.

Париз Сен Жермен 
 Првенство Француске (5) : 2017/18, 2018/19, 2019/20, 2021/22, 2022/23.
 Куп Француске (3) : 2017/18, 2019/20, 2020/21.
 Лига куп Француске (2) : 2017/18, 2019/20.
 Суперкуп Француске (2) : 2019, 2020.
 Лига шампиона : финале 2019/20.

Француска 
 Свјетско првенство (1) : 2018.
 УЕФА Лига нација (1) : 2020/21.
 Европско првенство у фудбалу до 19 година (1) : 2016.

Референце

Спољашње везе 

 Профил на сајту репрезентације Француске
 Профил на сајту ФИФА 
 Профил на сајту УЕФА
 Профил „Kilijan Mbape“ one-versus-one.com 
 
 

Рођени 1998.
Француски фудбалери
Француски фудбалски репрезентативци
Фудбалери Монака
Фудбалери Париз Сен Жермена
Фудбалери Прве лиге Француске
Фудбалери на Светском првенству 2018.
Фудбалери на Европском првенству 2020.
Фудбалери на Светском првенству 2022.
Фудбалери светски прваци
Фудбалери освајачи УЕФА Лиге нација
Нападачи у фудбалу